
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 24ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 370/2014

ΘΕΜΑ: Έγκριση της μελέτης με τίτλο: «Μελέτη Κλειστού Κολυμβητηρίου Στατική, Η/Μ μελέτη, Γεωτεχνική μελέτη»
    Στον Πύργο, σήμερα στις 26 του μηνός Νοεμβρίου, του έτους 2014, ημέρα Τετάρτη και ώρα 18.00 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 49922/21-11-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Παναγόπουλος Βασίλειος, ο οποίος

δεν προσήλθε αν και νόμιμα κλήθηκε

	2. Ανδριόλας Γεώργιος
	

	3. Δημόπουλος Φώτιος
	

	4. Σκαρτσιάρης Ανδρέας
	

	5. Αγγελακοπούλου Ανδριάνα
	

	6. Γεωργόπουλος Σωτήριος
	

	7. Κόλβερη Ιωάννα
	

	8. Αθανασόπουλος Παντελεήμων
	

	9. Βλαχαντώνης Νικόλαος
	

	10. Λιατσής Δημήτριος
	

	11. Μπέλτσος Διονύσιος
	

	12. Γεράνιος Κων/νος 
	

	13. Ζουμπάκης Αυγερινός
	

	14. Τσίμπρης Νικόλαος
	

	15. Λουμιώτης Νικόλαος
	

	16. Γκατζόπουλος Αθανάσιος
	

	17. Εξαρχόπουλος Παναγιώτης
	

	18. Σεϊντής Βασίλειος
	

	19. Κανελλόπουλος Θεόδωρος
	

	20. Ασημακόπουλος Αναστάσιος
	

	21. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)
	

	22. Βαρελάς Ιωάννης 
	

	23. Καράμπελας Αντώνιος (Επικεφαλής της 

παράταξης «Πύργος – Έργο Πολιτών»)
	

	24. Παναγόπουλος Ιωάννης
	

	25. Δημουλιάς Λεωνίδας
	

	26. Αργυρόπουλος Ιωάννης του Γεωργίου

(Επικεφαλής της παράταξης 

«Όραμα Δημιουργίας») 
	

	27. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	28. Κόρδας Θεόδωρος
	

	29. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	30.Αθανάσουλας Χρήστος
	

	31. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	32. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                       
----------------------------------

   Ακολούθως ο Πρόεδρος έθεσε υπόψη του Δημοτικού Συμβουλίου το 7ο θέμα της ημερήσιας διάταξης με τίτλο: Έγκριση της μελέτης με τίτλο: «Μελέτη Κλειστού Κολυμβητηρίου Στατική, Η/Μ μελέτη, Γεωτεχνική μελέτη» και παραχώρησε το λόγο στον Αντιδήμαρχο της Δ/νσης Τεχνικών Υπηρεσιών κ. Ανδρέας Σκαρτσιάρης, ο οποίος μεταξύ άλλων ανέφερε:
«H μελέτη για το κλειστό Κολυμβητήριο, είχε ανατεθεί το 2004 στη σύμπραξη γραφείων: α. Παναγιώτης Δ. Τερζής – «ΥΠΟΛΟΓΙΣΤΙΚΗ ΜΕΛΕΤΗΤΙΚΗ ΕΠΕ», β.»PROTON ΜΕΛΕΤΗΤΙΚΗ ΕΠΕ», Γ. ΚΩΝ/ΝΟΣ ΠΑΝΤΕΛΟΠΟΥΛΟΣ.  Το έργο αυτό είχε ενταχθεί με ποσό 2.900.000 € στο πρόγραμμα Ελλάδα 2004 με τους Ολυμπιακούς Αγώνες. Ο Δήμος είχε αναθέσει τη Στατική Μελέτη, την ηλεκτρομηχανολογική και τη γεωτεχνική μελέτη και η Γενική Γραμματεία τότε είχε τα σχέδια τα Αρχιτεκτονικά. Έχει πληρωθεί το 80% της μελέτης και υπολείπονται ακόμη 100.000 που θα πρέπει να πάρει ο μελετητής και αυτά τα χρήματα θα είναι από ιδία έσοδα. Αυτή η μελέτη είχε υποβληθεί το Δεκέμβρη 2004. Από παραδρομή η Δ.Τ.Υ δεν είχε αποστείλει για έγκριση στο Δημοτικό Συμβούλιο. Ο ενδιαφερόμενος έχει κάνει αίτηση θεραπείας στην Αποκεντρωμένη Διοίκηση. 
Προτείνω στο Σώμα την αναβολή του θέματος έως ότου εκδοθεί απόφαση- απάντηση επί της αίτησης θεραπείας που έχει κατατεθεί στο Γενικό Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
  Επακολούθησε εκτεταμένη διαλογική συζήτηση, όπου τοποθετήθηκαν επί του θέματος ο Δήμαρχος, οι Επικεφαλής των παρατάξεων και Δημοτικοί Σύμβουλοι.
   Κατόπιν ο Πρόεδρος κάλεσε το Σώμα ν’ αποφασίσει επί της πρότασης αναβολής του θέματος που τέθηκε από τον  Αντιδημάρχου της Δ/νσης Τεχνικών Υπηρεσιών κ. Ανδρέα Σκαρτσιάρη.

Το Δημοτικό Συμβούλιο Πύργου
· Τις διατάξεις του άρθρου 65 του Ν.3852/2010

· Το αριθμ.48611/18-11-2014 έγγραφο της Δ/νσης Τεχνικών Υπηρεσιών & Περιβάλλοντος

· Την εισήγηση του Αντιδημάρχου

· Τις τοποθετήσεις του Δημάρχου, των Επικεφαλής των παρατάξεων, και Δημοτικών Συμβούλων όπως αυτές λεπτομερώς καταγράφονται στα αναλυτικά πρακτικά της συνεδρίασης

                                 Α π ο φ α σ ί ζ ε ι  ομόφωνα

Την αναβολή της έγκρισης της μελέτης με τίτλο: «Μελέτη Κλειστού Κολυμβητηρίου Στατική, Η/Μ μελέτη, Γεωτεχνική μελέτη»»  έως ότου αποφανθεί ο Γενικός Γραμματέας Αποκεντρωμένης Διοίκησης,  επί της αίτησης θεραπείας που έχει υποβάλλει ο μελετητής. 
· Οι Δημοτικοί Σύμβουλοι κ.κ.  Φ. Δημόπουλος, Δ. Λιατσής. Π. Αθνασόπουλος και Β. Σεϊντής, ήταν απόντες από τη συνεδρίαση όταν ο Πρόεδρος έθεσε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό  370/2014.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  15 – 1 - 2015

Ο ΠΡΟΕΔΡΟΣ ΤΟΥ Δ.Σ

ΔΗΜΗΤΡΙΟΣ ΜΕΣΣΑΛΑΣ
